ڪڪ آئيلينڊز

ڪُڪ آئيلينڊز (Cook Islands) ڏکڻ پئسفڪ سمنڊ ۾ اوشيانا جو حصو، پولينيشيا ۾ هڪ ٻيٽ وارو ملڪ آهي. اهو 15 ٻيٽن تي مشتمل آهي جن جي ڪل زميني ايراضي لڳ ڀڳ 236.7 چورس ڪلوميٽر (91 چورس ميل) آهي. ڪڪ آئيلينڊز  جو خاص اقتصادي زون (EEZ) سمنڊ جي  1960027 چورس ڪلوميٽر (756771 چورس ميل) تي پکڙيل آهي. راروٽونگا جي مکيه ٻيٽ تي اواروا گاديءَ جو هنڌ آهي.

ڪڪ آئيلينڊز نيوزي لينڊ سان آزاد لاڳاپن ۾ خودمختيار آهن. 21هين صدي جي شروعات کان وٺي، ڪڪ آئيلينڊز پنهنجي آزاد پرڏيهي ۽ دفاعي پاليسي هلائي ٿو ۽ ان جا پنهنجا ڪسٽم ضابطا پڻ آهن.  پئسفڪ آئيلينڊز فورم جي گھڻن ميمبرن وانگر، ان وٽ ڪا به هٿياربند فوج ناهي، پر ڪڪ آئيلينڊز پوليس سروس. ان جي پاڻي جي نگراني لاءِ آسٽريليا پاران مهيا ڪيل، هڪ گارڊين ڪلاس پيٽرول بوٽ، CIPPB-ٽي ڪيوڪوپا () جي مالڪ آهي. تازن ڏهاڪن ۾، ڪڪ آئيلينڊز هڪ وڌيڪ مظبوط ۽ الڳ پرڏيهي پاليسي اختيار ڪئي آهي ۽ ڪڪ آئيلينڊز جو هينري پونا، سال2021ع کان 2024ع تائين پئسفڪ ٻيٽن جي فورم جي سيڪريٽري جنرل طور ڪم ڪيو.   ڪڪ آئيلينڊز جي گھڻن ماڻهن وٽ نيوزي لينڊ جي شهريت آهي، ان سان گڏ ڪڪ آئيلينڊز جي شهرين جو درجو، جيڪو ٻين نيوزي لينڊ جي شهرين کي نه ڏنو ويندو آهي. ڪڪ آئيلينڊز سال 1980ع کان وٺي پئسفڪ ڪميونٽي، جيڪي اڳ ۾ ڏکڻ پئسفڪ ڪميشن هئي، جو هڪ سرگرم ميمبر رهيو آهي.

ڪڪ ٻيٽن جا مکيه آبادي مرڪز راروٽونگا (سال 2021ع ۾ 10,863) تي، راروٽونگا انٽرنيشنل ايئرپورٽ جو مقام پڻ آهي، جيڪو ملڪ جو مکيه بين الاقوامي گيٽ وي آهي. سال 2021ع جي مردم شماري ۾ ڪل آبادي 14,987 هئي. نيوزي لينڊ ۽ آسٽريليا ۾ پڻ ڪڪ آئيلينڊز وارن جي وڏي آبادي آهي: سال 2018 جي نيوزي لينڊ جي مردم شماري ۾، 80,532 ماڻهن چيو ته اها ڪڪ آئيلينڊز وارا آهن يا ڪڪ آئيلينڊز سان نسلي ناتو رکن ٿا.  آسٽريليا جي آخري مردم شماري ۾ آسٽريليا ۾ رهندڙ 28,000 ڪڪ آئيلينڊز وارا رڪارڊ ڪيا ويا، جن مان ڪيترن وٽ آسٽريليا جي شهريت هئي.  سال 2018ع ۾ ٻيٽن تي 168,000 کان وڌيڪ سياحن سان،  آف شور بينڪنگ، موتي ۽ سامونڊي سرگرمين ۽ ميوي جي برآمدات کان اڳتي، سياحت ملڪ جي مکيه صنعت ۽ ان جي معيشت جو اهم عنصر آهي.

زمرو:اوشينيا ۾ ٻيٽ
زمرو:اوشينيا